Author: administrator
Last saved by: viktoria.radvanska
Company: Abyss

Predkladacia správa

Dňa 19. 11. 2009 sa v Bruseli uskutoční mimoriadne zasadnutie Európskej rady, ktoré zvolal predseda Európskej rady, predseda vlády Švédska Fredrik Reinfeldt. 
 
Témou mimoriadneho zasadnutia Európskej rady, ktoré sa uskutoční formou pracovnej večere, bude diskusia k personálnym otázkam súvisiacim so vstupom Lisabonskej zmluvy do platnosti k 1. 12. 2009. 
 
Hlavy štátov a predsedovia vlád budú diskutovať o nomináciách na posty stáleho predsedu Európskej rady, Vysokého predstaviteľa EÚ pre zahraničné veci a bezpečnostnú politiku, ktorý bude zároveň aj podpredsedom Komisie, a generálneho tajomníka Rady EÚ. Možná je aj diskusia k zloženiu novej Európskej komisie. 
 
Návrh zloženia delegácie bol zostavený v spolupráci s Úradom vlády SR. Konečné zloženie delegácie určí predseda vlády SR.
 
Preprava členov delegácie bude zabezpečená leteckým špeciálom SR.